pythainlp/thai-wiki-dataset-v3 huggingface dataset:
สาธิต กรีกุล

สาธิต กรีกุล นามปากกา : บิ๊กจ๊ะ (เกิด 12 กรกฎาคม พ.ศ. 2502) เป็นผู้พากย์กีฬาและผู้ประกาศข่าวกีฬาชาวไทย สังกัดสถานีวิทยุโทรทัศน์ไทยทีวีสีช่อง 3
== ประวัติ ==
พื้นเพเป็นชาวจังหวัดภูเก็ต จบการศึกษาระดับมัธยมจากโรงเรียนเซนต์คาเบรียล จากนั้นเข้าเรียนที่มหาวิทยาลัยอัสสัมชัญ ทว่าต่อมาย้ายไปศึกษาในภาควิชาการตลาด คณะบริหารธุรกิจ ของวิทยาลัยกรุงเทพ (ปัจจุบันคือ มหาวิทยาลัยกรุงเทพ) เป็นรุ่นที่ 16 เนื่องจากบิดาเป็นนักธุรกิจจึงสนับสนุนให้ศึกษาในสายนี้ เมื่อจบการศึกษาในปี พ.ศ. 2525 ก็เริ่มงานกับแผนกการค้าระหว่างประเทศที่ ธนาคารไทยพาณิชย์ อยู่ระยะหนึ่ง
จากนั้นจึงเข้าทำงานกับ บริษัท สยามสปอร์ต ซินดิเคท จำกัด ด้วยความที่รู้จักกับ ย.โย่ง เอกชัย นพจินดา และ น้องหนู ธราวุธ นพจินดา โดยเริ่มจากการเป็นผู้สื่อข่าว นักแปลและคอลัมนิสต์ก่อน ในปีพ.ศ. 2525 ต่อมาเริ่มงานพากย์กีฬาครั้งแรกคู่กับจักรพันธุ์ ยมจินดา ในศึกฟุตบอลโลก 1986ที่เม็กซิโก คู่ระหว่างเยอรมนีตะวันตก กับอุรุกวัย
สาธิตชื่นชอบฟุตบอลมาตั้งแต่เด็กๆโดยทีมที่ชอบมาตั้งแต่สมัยเรียนมัธยม คือแมนเชสเตอร์ยูไนเต็ด เอกลักษณ์ประจำตัวของเขาคือ ไว้หนวดเหนือริมฝีปากมาจนปัจจุบันนี้ โดยได้รับอิทธิพลมาจาก จอร์จ เบสต์ อดีตกองกลางของแมนเชสเตอร์ยูไนเต็ด, อัล ปาชิโน ดาราฮอลลีวูด และแบร์รี กิบบ์ นักร้องวงบีจีส์ ทั้งนี้ เขาเคยโกนหนวดมาครั้งหนึ่งเมื่อปี พ.ศ. 2542 หลังจากประกาศไว้ว่าหากแมนเชสเตอร์ยูไนเต็ดสามารถชนะเลิศฟุตบอล 3 รายการใหญ่ คือพรีเมียร์ลีก, เอฟเอ คัพ และยูฟ่า แชมเปียนส์ลีก นอกจากนั้นยังประกาศอีกว่าจะโกนหนวดออกตลอดชีวิต หากทีมชาติไทย ผ่านเข้ารอบสุดท้ายในศึกฟุตบอลโลก
ปัจจุบันสาธิตเป็นผู้ประกาศข่าวกีฬา และผู้บรรยายกีฬาทางช่อง 3 (ตั้งแต่ปี พ.ศ. 2534), ผู้บรรยายกีฬาทางซีทีเอชและทรูวิชันส์ รวมถึงเป็นพิธีกรประจำรายการ บิ๊กจ๊ะ เจาะกีฬา ซึ่งออกอากาศสด ในทุกคืนวันจันทร์ เวลา 21:00 – 22:00 น. ทางช่องสยามสปอร์ตนิวส์ ทรูวิชันส์ช่อง 114 และรายการนี้ได้ออกอากาศเป็นบันทึกเทป ในทุกคืนวันจันทร์ เวลา 20:30 – 21:00 น. ทางช่องทีสปอร์ตส์ แชนแนล
== รางวัล ==
รางวัลเมขลา ผู้บรรยายการแข่งขันกีฬาดีเด่น ประจำปี พ.ศ. 2535
รางวัลผู้บรรยายกีฬาดีเด่นโทรทัศน์ทองคำ  ประจำปี พ.ศ. 2535, พ.ศ. 2536, พ.ศ. 2537 , พ.ศ. 2558 และ พ.ศ. 2560 (รวมทั้งหมด 5 ครั้ง)
รางวัลเทพทองพระราชทานบุคคลดีเด่น สาขาวิทยุโทรทัศน์ ประจำปี พ.ศ. 2546 และ พ.ศ. 2549
รางวัลลูกผู้มีความกตัญญูกตเวทีอย่างสูงต่อแม่ สาขาสื่อมวลชน จากสภาสังคมสงเคราะห์แห่งประเทศไทยฯ ในปี พ.ศ. 2553
พ่อตัวอย่างแห่งชาติ ประจำปี พ.ศ 2557
== ครอบครัว ==
ชีวิตครอบครัวเขาสมรสกับวิไลลักษณ์ มีลูกสาวหนึ่งคนคือ รวิสรา  ซึ่งเกิดเมื่อปี พ.ศ. 2540
== อ้างอิง ==
บุคคลที่เกิดในปี พ.ศ. 2502
บุคคลที่ยังมีชีวิตอยู่
บุคคลจากจังหวัดภูเก็ต
คริสต์ศาสนิกชนนิกายโรมันคาทอลิกชาวไทย
นักหนังสือพิมพ์ชาวไทย
บรรณาธิการหนังสือพิมพ์
คอลัมนิสต์
เครือสยามสปอร์ต
ผู้ประกาศข่าวช่อง 3
ผู้พากย์กีฬาชาวไทย
นักจัดรายการวิทยุ
บุคคลจากโรงเรียนเซนต์คาเบรียล
บุคคลจากคณะบริหารธุรกิจ มหาวิทยาลัยกรุงเทพ
ท่าน้ำนนทบุรี

ท่าน้ำนนทบุรี หรือ ท่าน้ำนนท์ หรือ ท่าน้ำพิบูลสงคราม 3 (Nonthaburi Pier, Non Pier, Nonthaburi Pier, Pibulsongkram 3 Pier; รหัส: น30, N30) เป็นท่าน้ำริมแม่น้ำเจ้าพระยาหลายท่าใกล้เคียงกัน ตั้งอยู่บริเวณหน้าศาลากลางจังหวัดนนทบุรีหลังเก่าและหอนาฬิกาจังหวัดนนทบุรี ถนนประชาราษฎร์ เขตเทศบาลนครนนทบุรี จังหวัดนนทบุรี ประกอบด้วยท่าเรือด่วนเจ้าพระยาและท่าเรือข้ามฟาก
ท่าน้ำนนทบุรีเป็นท่าเรือที่มีเรือด่วนเจ้าพระยาทุกสายมาจอด เนื่องจากเป็นจุดเชื่อมต่อการคมนาคมระหว่างอำเภอปากเกร็ด อำเภอเมืองนนทบุรี และกรุงเทพมหานคร
== ท่าเรือ ==
ท่าน้ำนนทบุรี, รหัส: น30 (Nonthaburi Pier, code: N30) มี 2 ท่า ประกอบด้วย
เรือด่วนเจ้าพระยา ขาล่อง ปลายทางท่าสาทร-วัดราชสิงขร-ราษฏร์บูรณะ ขาขึ้นท่าปากเกร็ด
เรือข้ามฟาก ท่าน้ำนนทบุรี-ท่าบางศรีเมือง ค่าโดยสารคนละ 3 บาท มีเรือ 2 เส้นทางหมุนเวียนให้บริการในท่าเดียวกัน โดยแยกเป็นโป๊ะด้านทิศเหนือสำหรับผู้โดยสารลงเรือ และด้านทิศใต้สำหรับผู้โดยสารขี้นจากเรือ
== สถานที่สำคัญ ==
ตลาดนนทบุรี
ศาลากลางจังหวัดนนทบุรีหลังเก่า
เขื่อนริมแม่น้ำเจ้าพระยา
กรมราชทัณฑ์
ศาลเจ้าพ่อปึงเถ่ากงม่าเจ้าแม่ทับทิม
== การเชื่อมต่อรถโดยสาร ==
ป้ายรถประจำทาง ถนนประชาราษฎร์ หอนาฬิกาจังหวัดนนทบุรี สาย 30 32(เฉพาะขากลับ) 63(เฉพาะขาไป) 64(เฉพาะรถร่วม) 65(เฉพาะขาไป) 97 114(เฉพาะขากลับ) 117 175 203 543 4-67
รถตุ๊กตุ๊กสองแถว ในเส้นทางท่าน้ำนนทบุรี-เรวดี, ท่าน้ำนนทบุรี-ตลาดนนทบุรี, ท่าน้ำนนทบุรี-กระทรวงพาณิชย์,
รถสี่ล้อสองแถว สองแถว 1 (วงกลม นนทบุรี - สนามบินน้ำ), รถกะป๊อมาสด้า 1 (ท่าน้ำนนท์ - วัดชมภูเวก), สองแถว 3 (ท่าน้ำนนท์ - วัดสังฆทาน - บางไผ่ ซอย 5), สองแถว 4 (ท่าน้ำนนท์ - วัดโบสถ์บน), สองแถว 5 (ท่าน้ำนนท์ - วัดไทร), สองแถว 10 (ท่าน้ำนนท์ - คลัสเตอร์ วิลล์ ราชพฤกษ์), สองแถวฟ้าขาว 1024ข หลังคาฟ้า (พระราม 5 - บางบัวทอง), สองแถว 1053 (นนทบุรี - วัดสาลีโข), สองแถว 6162 (ท่าน้ำนนทบุรี - วัดชลอ), สองแถว 17002 (ซอยประชาราษฎร์ 26 แยก 1 - เซ็นทรัลรัตนาธิเบศร์)
รถตู้ ในเส้นทางท่าน้ำนนทบุรี-เมืองทองธานี, ท่าน้ำนนทบุรี-อนุสาวรีย์ชัยสมรภูมิ, ท่าน้ำนนทบุรี-ปากเกร็ด, ท่าน้ำนนทบุรี-สะพานสมเด็จพระปิ่นเกล้า
== เหตุการณ์สำคัญ ==
งานศุกร์นี้ที่ท่าน้ำนนท์ ทุกวันศุกร์ บริเวณริมเขื่อนท่าน้ำนนทบุรี
== อ้างอิง ==
== แหล่งข้อมูลอื่น ==
นนทบุรี
ท่าเรือด่วนเจ้าพระยา
ย่านในจังหวัดนนทบุรี
โครงสร้างพื้นฐานด้านการขนส่งในอำเภอเมืองนนทบุรี
ทัศนาวลัย จักรพงษ์

ทัศนาวลัย  จักรพงษ์  (สกุลเดิม องอาจอิทธิชัย,  26 กันยายน พ.ศ. 2521 — ) มีชื่อเล่นว่า ฮาน่า  นักแสดงและนางแบบชาวไทย
==ประวัติ==
ทัศนาวลัย  จักรพงษ์ เป็นบุตรของพันเอก (พิเศษ) ธนพงษ์ และโรซานา องอาจอิทธิชัย มีพี่ชายหนึ่งคนชื่อ โรจนพงศ์ องอาจอิทธิชัย (ชื่อเล่น โนอา) จบการศึกษาระดับมัธยมจากโรงเรียนเบญจมราชานุสรณ์ จังหวัดนนทบุรี และในระดับอุดมศึกษาจากมหาวิทยาลัยกรุงเทพ เป็นนักแสดง นางแบบ เข้าวงการจากการถ่ายโฆษณา ถ่ายแบบและนางเอกมิวสิกวิดีโอ  เคยมีข่าวคบหากับธรรพ์ณธร ปาลกะวงศ์ ณ อยุธยา หลังจากนั้นร่วมกันก่อตั้งบริษัท ฮาวคัม เอ็นเตอร์เทนเม้นท์ จำกัด ผลิตรายการ บางกอกรามา และ เก๋า กิ๊กส์ ร่วมกับพานทองแท้ ชินวัตร และไอยคุปต์ กฤตบุญญาลัย
จากนั้นได้รู้จักและสนิทสนมกับ จุลจักร จักรพงษ์  หรือ ฮิวโก้  และพัฒนาความสัมพันธ์จนเป็นแฟนกัน จากนั้นทั้งคู่ประกาศวิวาห์กันในปี 2552 จัดงานฉลองสมรสแบบอิสลามที่วังจักรพงษ์ ย่านท่าเตียน เมื่อวันที่ 21 มีนาคม 2552และปัจจุบันได้เปลี่ยนชื่อมาเป็น ทัศนาวลัย จักรพงษ์และมีบุตรชาย 2 คน ชื่อ ทัศนจักร จักรพงษ์ (ชื่อเล่น ฮาเปอร์) และ ปารุสก์ จักรพงษ์ (ชื่อเล่น ฮันเตอร์) มีลูกสาวบุญธรรม1คนเป็นลูกของญาติซึ่งรับมาเลี้ยงตั้งแต่1เดือน ชื่อ นาดา องอาจอิทธิชัย 
==ผลงาน==
===ภาพยนตร์===
2542 เรื่องตลก 69 รับบท จิ๋ม
2543 โกซิกซ์ โกหก ปลิ้นปล้อน กะล่อน ตอแหล
2546 อสิรพิษ
2557 ภาพยนตร์ไทยนิยม เรื่อง เปลี่ยน
=== ละครโทรทัศน์ ===
{|class="wikitable"
! พ.ศ. !! เรื่อง !! บทบาท !! ออกอากาศ
|-
| rowspan = "1" | 2540
| มณีเนื้อแท้
| ริตา
|ช่อง 7
|-
| rowspan = "2" | 2542
| ยอดยาหยี
|
| ช่อง 3
|-
| กิจกรรมชายโสด
|
| rowspan="4" | ช่อง 7
|-
| rowspan = "2" | 2544
| เก็บแผ่นดิน
| เข่งล่า
|-
| แม้เลือกเกิดได้
| ศรี
|-
| rowspan = "6" | 2546
| เมืองดาหลา
| แจ๊สซี่
|-
| ผู้ใหญ่ลีกับนางมา
| วลัยสมร
| ไอทีวี
|-
| สัญญาเมื่อสายัณห์
|
| rowspan="4" | ช่อง 7
|-
| ครูสมศรี
|
|-
| โฉมตรู ครูเถื่อน
| ระริน
|-
| บุษบาสามช่า
| ผู้กองบวรรัตน์
|-
| rowspan = "1" | 2547
| ฝากดินกลิ่นดาว
| จันทร์รุ่ง
| ช่อง 3
|-
| rowspan = "1" | 2548
| เพลิงพายุ
| พิมพ์อัปสร
| ช่อง 7
|-
| rowspan = "3" | 2549
| จันทร์เอ๋ยจันทร์เจ้า
| วันวิสาข์
| rowspan="2" | ช่อง 3
|-
| เขยใหญ่สะใภ้เล็ก
| อุบลวรรณ
|-
| บ้านใกล้ หัวใจติดกัน
|
| ช่อง 7
|-
| rowspan = "1" | 2550
| ลิขิตกามเทพ
| พรรณทิพา
| ช่อง 3
|-
| rowspan = "2" | 2551
| รายากูนิง
| นางดัง
| ไทยพีบีเอส
|-
| ดินเนื้อทอง
| ลิลลี่
| rowspan="4" | ช่อง 3
|-
| rowspan = "1" | 2560
| ที่หนี้มีรัก
| เจ๊พร
|-
| rowspan = "1" | 2561
| ริมฝั่งน้ำ
| สุจิตรา (รับเชิญ)
|-
| rowspan = "1" | 2562
| เพลิงรักเพลิงแค้น
| หงส์
|-
| rowspan = "1" | 2563
| เรือนสายสวาท
| กอบทอง
| ช่อง 8
|-
| rowspan="3" | 2565
|CLUB FRIDAY THE SERIES - Love Seasons Celebration ตอน It happens on Valentine’s day
| ยุวดี
| ช่องวัน 31
|-
| บ่วงวิมาลา
| นลิน (รับเชิญ)
| ช่อง 7
|-
| สายลับลิปกลอส
| กุษุมา (รับเชิญ)
| rowspan="2" | ช่อง 3
|-
| rowspan="1" | 2566
| กรงดอกสร้อย
| เศรษฐินีที่พระนคร (รับเชิญ)
|-
|}
== อ้างอิง ==
== แหล่งข้อมูลอื่น ==
นักแสดงหญิงชาวไทย
นางแบบไทย
ชาวไทยเชื้อสายปาทาน
บุคคลจากจังหวัดนนทบุรี
บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
มุสลิมชาวไทย
ราชสกุลจักรพงษ์
สถานีแยกติวานนท์

สถานีแยกติวานนท์  (Yaek Tiwanon station; รหัส: PP13) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนกรุงเทพฯ-นนทบุรี ใกล้ทางแยกติวานนท์ ซึ่งเป็นจุดตัดระหว่างถนนกรุงเทพฯ-นนทบุรี ถนนติวานนท์ ถนนประชาราษฎร์ และถนนนครอินทร์ ผู้โดยสารสามารถเดินทางไปยังท่าน้ำนนทบุรีและสะพานพระราม 5 ได้จากสถานีนี้ หากเดินทางมาจากสถานีคลองบางไผ่ สถานีแยกติวานนท์จะเป็นสถานีรถไฟฟ้าสถานีสุดท้ายในเขตจังหวัดนนทบุรีก่อนเข้าเขตกรุงเทพมหานคร
== แผนผังสถานี ==
{|table border=0 cellspacing=0 cellpadding=3
| style = "border-bottom:solid 1px gray;" rowspan=3 valign=top|U3ชานชาลา
| ชานชาลา 1
| มุ่งหน้า 
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาเกาะกลาง, ประตูรถจะเปิดทางด้านขวา
|-
| style = "border-bottom:solid 1px gray;"|ชานชาลา 2
| style = "border-bottom:solid 1px gray;"| มุ่งหน้า 
|-
| style = "border-bottom:solid 1px gray;" rowspan=1 valign=top|U2ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร
|-
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|–
| style = "border-bottom:solid 1px gray;" valign=top|ป้ายรถประจำทาง, ถนนกรุงเทพฯ-นนทบุรี
|}
== รายละเอียดสถานี ==
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
=== รูปแบบของสถานี ===
เป็นแบบชานชาลาเกาะกลาง (island-platform station) ขนาดมาตรฐาน ประกอบด้วยชั้นขายบัตรโดยสารและชานชาลา
=== ทางเข้า–ออกสถานี===
1 ซอยกรุงเทพ-นนท์ 14 (ศิริชัย 2) [ลิฟต์], บิ๊กซี สาขาติวานนท์
2 ซอยกรุงเทพ-นนท์ 12 (ศิริชัย 1)
3 ซอยกรุงเทพ-นนท์ 7 (เสนาสฤษดิ์เดช) [ลิฟต์]
4 ซอยกรุงเทพ-นนท์ 11 (ทินกร), โรงพยาบาลเลอลักษณ์, ถนนนครอินทร์
== เวลาให้บริการ ==
== สถานที่ใกล้เคียง ==
วัดกล้วย
วัดทางหลวง
วัดโพธิ์ทองล่าง
วัดลานนาบุญ
บิ๊กซี สาขาติวานนท์
== รถโดยสารประจำทาง ==
ถนนกรุงเทพฯ-นนทบุรี สาย 18, 30, 65, 97, 505
ซอยกรุงเทพ-นนท์ 12 (ศิริชัย 1) สองแถวสาย 5 ซอยศิริชัย–เดอะมอลล์งามวงศ์วาน
ถนนประชาราษฎร์ สองแถวสีฟ้า วัดปากน้ำ–ซอยเรวดี, สองแถวสีฟ้าสาย 1 วงกลมนนทบุรี–สนามบินน้ำ
ถนนพิบูลสงคราม (จากฝั่งท่าน้ำนนทบุรีมุ่งหน้าไปถนนราชพฤกษ์) สองแถวสาย 3 พระราม 5 – ตลาดนนทบุรี, สองแถว 1024 บางบัวทอง–ตลาดนนทบุรี, สาย 117
== อ้างอิง ==
== แหล่งข้อมูลอื่น ==
แผนที่จากเว็บไซต์บีอีเอ็ม
แยกติวานนท์
แยกติวานนท์
สิ่งก่อสร้างตั้งแต่ พ.ศ. 2559
หมู่เกาะซิลลี

หมู่เกาะซิลลี (Isles of Scilly; Ynysek Syllan; Les Sorlingues) เป็น "กลุ่มเกาะ" (Archipelago) ที่ตั้งอยู่ที่ปลายคาบสมุทรคอร์นวอลล์ของสหราชอาณาจักร ตามธรรมเนียมแล้วเป็นส่วนการบริหารของมณฑลคอร์นวอลล์ แต่หมู่เกาะซิลลีมีเทศบาลท้องถิ่น (Unitary authority) ของตนเองมาตั้งแต่ปี ค.ศ. 1889 และเป็นบริเวณที่ได้รับการระบุว่าเป็น "บริเวณธรรมชาติงดงามที่ดีเด่น"
ชื่อที่ถูกต้องของหมู่เกาะคือ "Isles of Scilly" หรือเพียง "Scilly" ผู้ที่พำนักอยู่บนหมู่เกาะถือว่าคำว่า "Scillies" หรือ "Scilly Isles" เป็นชื่อที่ไม่ถูกต้อง บางครั้งคำว่า "Scillonian" ก็ใช้เป็นคุณศัพท์สำหรับสิ่งที่เกี่ยวกับกลุ่มเกาะนี้
หมู่เกาะซิลลีเป็นที่ตั้งถิ่นฐานมาตั้งแต่สมัยหินและผู้คนมีความเป็นอยู่ที่ลำบากมาตั้งแต่ดั้งเดิมมาจนถึงคริสต์ศตวรรษที่ 20 ความเป็นอยู่ที่ว่าคือการหากินจากสิ่งที่หาได้บนดินหรือในทะเล ในปัจจุบันก็ยังมีการทำเกษตรกรรมและการประมง แต่รายได้หลักมาจากการท่องเที่ยว
== อ้างอิง ==
== แหล่งข้อมูลอื่น ==
เกาะในสหราชอาณาจักร
ระดับการระบาดของเชื้อโรค

ระดับการระบาดของเชื้อโรค เป็นตัวเลขระดับการระบาดของเชื้อโรคสายพันธุ์ต่างๆที่มีขึ้นและเกิดการระบาดขึ้นบนโลก เป็นที่รู้จักอย่างกว้างขวางในประเทศไทยจากเหตุการณ์การระบาดของไข้หวัดใหญ่สายพันธุ์ใหม่ 2009 ซึ่งในปัจจุบันอยู่ในระดับที่ 4
การแบ่งจะมีอยู่ทั้งหมด 6 ระดับ โดย องค์การอนามัยโลก ดังต่อไปนี้
== ระดับทั่วไป ==
ระดับ 1 จะเป็นระดับที่ยังไม่พบเชื้อโรคในมนุษย์ หรืออาจจะมีเชื้อโรคดังกล่าวในสัตว์บางตัว แต่ความเสี่ยงที่จะระบาดสู่คนอยู่ในระดับต่ำ
ระดับ 2 มีการระบาดอย่างชัดเจนในสัตว์ ยังไม่มีการระบาดในมนุษย์ แต่ความเสี่ยงที่จะระบาดสู่คนสูงขึ้น
== ระดับเตือนภัย ==
ระดับ 3 จะเป็นระดับที่มีการพบการระบาดจากสัตว์สู่คน แต่ยังไม่พบการระบาดจากคนสู่คน
ระดับ 4 พบการระบาดจากคนสู่คน แต่เชื้อโรคยังไม่สามารถรับมือกับระบบภูมิต้านทานในร่างกายได้ดีนัก การติดโรคที่ยังอยู่ในระดับนี้จึงยากมาก (แต่ก็ติดโรคได้) ดังนั้น การระบาดในระดับนี้สามารถจำกัดไว้ในวงแคบได้
ระดับ 5 มีการระบาดในวงกว้างขึ้น เชื้อโรคสามารถรับมือกับระบบภูมิต้านทานในร่างกายได้ดีขึ้น แต่ก็ยังไม่สมบูรณ์ การติดโรคที่อยู่ในระดับนี้ง่ายกว่าระดับ 4 แต่ก็ยังจัดอยู่ในระดับที่ยาก จึงยังสามารถจำกัดวงการระบาดได้เช่นกัน
== ระดับระบาด ==
ระดับ 6 เกิดการระบาดของเชื้อโรคทั่วโลก
โรคระบาดทั่ว
ภัยพิบัติทางการแพทย์
การป้องกัน
รายชื่อโจโยกันจิ

โจโยกันจิ  คือตัวอักษรคันจิ 1,945 ตัวที่กำหนดโดยกระทรวงศึกษาธิการของประเทศญี่ปุ่น ว่าเป็นตัวอักษรคันจิที่ใช้ในชีวิตประจำวันเป็นประจำ
== รายชื่อ ==
ภาษาญี่ปุ่น
อักษรจีน
ซุคฮอย

ซุคฮอย (Sukhoi, Сухой) เป็นผู้ผลิตเครื่องบินรายใหญ่ของรัสเซียมีที่มีชื่อเสียงจากเครื่องบินขับไล่ มันถูกก่อตั้งโดยพาเวล ซุคฮอยเมื่อปีพ.ศ. 2482 โดยใช้ชื่อว่าสำนักงานออกแบบซุคฮอย (Sukhoi Design Bureau, OKB-51 ใช้ชื่อย่อว่าซู) มันได้กลายมาเป็นบริษัทหุ้นประกอบด้วยสำนักงานออกแบบซุคฮอยในมอสโคว์ สมาคมผลิตการบินโนโวซิเบิร์สกหรือเอ็นเอพีโอ (Novosibirsk Aviation Production Association, NAPO) สมาคมผลิตการบินคอมโซมอล์สกหรือเคเอ็นเอเอพีโอ (Komsomolsk-on-Amur Aircraft Production Association, KnAAPO) และอิรคุท สำนักงานใหญ่ของซุคฮอยตั้งอยู่ในมอสโคว์ ฟินเมกคานิก้าเป็นเจ้าของ 25% ของซุคฮอย รัฐบาลรัสเซียกำลังวางแผนที่จะรวมซุคฮอยเข้ากับมิโคยัน อิลยูชิน อิรคุท ตูโปเลฟ และยาโกเลฟเพื่อสร้างบริษัทใหม่ชื่อยูไนเต็ด แอร์คราฟท์ บิลดิง คอร์เปอร์เรชั่น
ในปัจจุบันซู-24 ซู-25 ซู-27 ซู-30 ซู-34 และซู-33 เข้าประจำการในกองทัพเรือและกองทัพเรือรัสเซีย เครื่องบินโจมตีซุคฮอยหรือเครื่องบินขับไล่ถูกใช้โดยอาร์มาเนีย อินเดีย จีน โปแลนด์ สาธารณรัฐเช็ก สโลวะเกีย ฮังการี จอร์เจีย เยอรมนีตะวันออก ซีเรีย แอลจีเรีย เกาหลีเหนือ เวียดนาม มาเลเซีย อัฟกานิสถาน เยเมน อียิปต์ ลิเบีย อิหร่าน แองโกลา เอธิโอเปีย เปรู และอินโดนีเซีย เวเนซุเอลาได้ทำสัญญาในการซื้อซู-30 สามสิบลำในเดือนมิถุนายน พ.ศ. 2549 เครื่องบินของซุคฮอยอีกกว่า 2,000 ลำถูกใช้โดยประเทศอื่นๆ ในการส่งออก ด้วยซู-26 ซู-29 และซู-31 ทำให้มันเป็นบริษัทผู้ผลิตที่มีเครื่องบินผาดโผนในแนวหน้า

ในวันที่ 4 สิงหาคม พ.ศ. 2549 กระทรวงกลาโหมสหรัฐฯ ได้หมายโทษของซุคฮอยในการกล่าวอ้างที่ว่ามันได้ส่งเสริมให้อิหร่านเข้าแสดงความรุนแรงต่อสหรัฐฯ ซุคฮอยจึงถูกห้ามให้ทำธุรกิจกับรัฐบาลกลางสหรัฐฯ
== อ้างอิง ==
ผู้ผลิตเครื่องบิน
บริษัทของรัสเซีย
บริษัทที่ก่อตั้งในปี พ.ศ. 2482
ซุคฮอย
Chevauchée

ChevauchéeAbout.com: European history, Chevauchée(ภาษาฝรั่งเศสที่แปลว่า “promenade” หรือ “horse charge” ขึ้นอยู่กับบริบท) เป็น
สถาบันเกษตราธิการ สำนักงานปลัดกระทรวงเกษตรและสหกรณ์

สถาบันเกษตราธิการ เป็นหน่วยงานในสังกัดของสำนักงานปลัดกระทรวงเกษตรและสหกรณ์ ตั้งทำการอยู่ภายในมหาวิทยาลัยเกษตรศาสตร์
==ประวัติ==
สถาบันเกษตราธิการ เดิมมีชื่อว่า สถาบันพัฒนาผู้บริหารการเกษตรและสหกรณ์ ก่อตั้งขึ้นเมื่อวันที่ 15 กุมภาพันธ์ พ.ศ. 2535
ทั้งนี้สถาบันพัฒนาผู้บริหารการเกษตรและสหกรณ์ในขณะนั้น ทำหน้าที่ ฝึกอบรม และพัฒนานักบริหารการเกษตรสมัยใหม่ ที่เน้นรูปแบบการบริหารแบบผสมผสานเป็นสำคัญ และสอดคล้องกับแนวความคิดที่จะปฏิรูปทัศนคติของข้าราชการ จากการเป็นข้าราชการสังกัดกรม ไปสู่การเป็นข้าราชการของกระทรวงเกษตรและสหกรณ์อย่างแท้จริง
จนกระทั่งในวันที่ 9 ตุลาคม พ.ศ. 2545 สถาบันพัฒนาพัฒนาผู้บริหารการเกษตรและสหกรณ์แห่งนี้ ได้มีการปรับปรุงโครงสร้าง บทบาทหน้าที่และภารกิจใหม่ ตามนโยบายของรัฐบาลขณะนั้น อันมีนโยบายการบริหารปรับเปลี่ยนและการปฏิรูประบบราชการ จนกระทั่งเปลี่ยนชื่อเป็น "สถาบันเกษตราธิการ" นั่นเอง
ทั้งนี้ "สถาบันเกษตราธิการ" มีหน้าที่เพื่อทำการศึกษา วิจัย เพื่อพัฒนาระบบ รูปแบบ และยุทธศาสตร์ ในการบริหารพัฒนาข้าราชการของ กระทรวงเกษตรและสหกรณ์ และเป็นองค์กรในการบริการทางด้านวิชาการและเทคโนโลยีที่เกี่ยวข้อง เพื่อพัฒนาข้าราชการ ระดับสูง และทรัพยากรบุคคลของกระทรวงเกษตรและสหกรณ์
==อ้างอิง==
สถาบันเกษตรธิการ สำนักงานปลัดกระทรวงเกษตรและสหกรณ์ 
ก
มหาวิทยาลัยเกษตรศาสตร์
กลยุทธ์ผลาญภพ

กลยุทธ์ผลาญภพ (Scorched earth) เป็นกลยุทธ์ทางทหารเพื่อทำลายทุกสิ่งที่อาจเป็นประโยชน์แก่ข้าศึกระหว่างที่ข้าศึกกำลังรุกหรือถอยทัพจากบริเวณใดบริเวณหนึ่งโดยเฉพาะ ความหมายแต่เดิมแล้วหมายถึงการเผาพืชพันธุ์ทางการเกษตรเพื่อตัดแหล่งผลิตอาหาร ซึ่งคล้ายกับวิธี "
พีเอสทู

พีเอสทู (PS/2) เป็นพอร์ตชนิดหนึ่งที่ใช้สำหรับเสียบสายเมาส์หรือสายคีย์บอร์ด
Computer_connectors
DIN
อุปกรณ์อินพุตคอมพิวเตอร์
พระเจ้าชาร์ลที่ 6 แห่งฝรั่งเศส

พระเจ้าชาร์ลที่ 6 แห่งฝรั่งเศส (ภาษาอังกฤษ: Charles VI of France) (3 ธันวาคม ค.ศ. 1368 - 21 ตุลาคม ค.ศ. 1422) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ที่ได้รับการขนานพระนามว่า “le Bien-Aimé” (ผู้เป็นที่รัก) หรือ “le Fol or le Fou” (ผู้เสียพระสติ) พระเจ้าชาร์ลส์ทรงเป็นสมาชิกในราชวงศ์วาลัวส์ และเป็นพระราชโอรสของพระเจ้าชาร์ลส์ที่ 5 แห่งฝรั่งเศส พระเจ้าชาร์ลส์ทรงครองราชบัลลังก์ฝรั่งเศสตั้งแต่วันที่ 16 กันยายน ค.ศ. 1380 จนเสด็จสวรรคตเมื่อวันที่ 21 ตุลาคม ค.ศ. 1422
พระเจ้าชาร์ลที่ 6 เสด็จขึ้นครองราชบัลลังก์ฝรั่งเศสเมื่อพระชนมายุได้เพียง 11 พรรษาในปี ค.ศ. 1380 ในพิธีบรมราชาภิเษกที่มหาวิหารแรงส์ ต่อมาอีกห้าปีก็ทรงเสกสมรสกับอิสซาเบลลาแห่งบาวาเรียในปี ค.ศ. 1385 และทรงเริ่มปกครองประเทศด้วยพระองค์เองในปี ค.ศ. 1388 หลังจากการปกครองโดยพระปิตุลาฟิลิปเดอะโบลด์ดยุคแห่งเบอร์กันดี  (Philip the Bold) ตั้งแต่ขึ้นครองราชสมบัติ
พระเจ้าชาร์ลที่ 6 ทรงเริ่มมีพระอาการเหมือนทรงเสียพระสติเป็นพัก ๆ มาตั้งแต่อายุ 20 พรรษากว่า ๆ จนบางครั้งก็ไม่ทรงปฏิบัติพระราชภารกิจในการปกครองได้ จากการสันนิษฐานจากพระอาการต่าง ๆ พระองค์อาจจะมีอาการของผู้เป็นโรคจิตเภท (Schizophrenia)
== อ้างอิง ==
== ดูเพิ่ม ==
ราชวงศ์วาลัวส์
สงครามร้อยปี
บุคคลที่เกิดในปี พ.ศ. 1911
พระมหากษัตริย์ฝรั่งเศส
ราชวงศ์วาลัว
บุคคลในสงครามร้อยปี
โจโจ

โจแอนนา โนแอล แบลกเดน เลเวสค์ (Joanna Noëlle Blagden Levesque) หรือที่รู้จักกันในชื่อ โจโจ (JoJo) เกิดวันที่ 20 ธันวาคม ค.ศ. 1990 เป็นนักร้อง-นักแต่งเพลงป็อป-อาร์แอนด์บีและนักแสดงหญิงชาวอเมริกัน
โจโจออกอัลบั้มแรกในชื่อตัวเธอเองเมื่อปี ค.ศ. 2004 ซึ่งในขณะนั้นเธอมีอายุเพียง 13 ปี อัลบั้ม JoJo เปิดตัวที่อันดับ 4 ในชาร์ตบิลบอร์ดฮ็อต 200 โดยมียอดจำหน่ายในสัปดาห์แรกกว่า 95,000 ชุด และมีเพลงฮิตอย่าง "Leave (Get Out)" ซึ่งขึ้นสูงสุดที่อันดับ 12 ในชาร์ตบิลบอร์ดฮ็อต 100
อัลบั้มที่ 2 The High Road วางจำหน่ายเมื่อวันที่ 17 ตุลาคม ค.ศ. 2006 และเปิดตัวที่อันดับ 3 ในชาร์ต ด้วยยอดจำหน่าย 108,000 ชุด "Too Little Too Late" ซิงเกิลแรกจากอัลบั้มขึ้นสูงสุดที่อันดับ 3 ในชาร์ตบิลบอร์ดฮ็อต 100
นอกจากนี้ โจโจยังมีผลงานการแสดงในภาพยนตร์เรื่อง Aquamarine และ RV ทั้ง 2 เรื่องออกฉายในปี ค.ศ. 2006 และในปี ค.ศ. 2008 เธอยังได้ถ่ายภาพยนตร์เรื่องใหม่ในชื่อ True Confessions of a Hollywood Starlet ด้วย โดยออกฉายเฉพาะทางทีวีสำหรับเรื่องสุดท้าย (ทั้ง 3 เรื่องมีวางขายในเมืองไทย)
มิกซ์เทป ซึ่งเป็นการปูทางก่อนอัลบั้มที่ 3 ของเธอ ออกมาในชื่อ All I Want Is Everything เปิดให้ดาวน์โหลดฟรีในปี ค.ศ. 2009
== ผลงานเพลง ==
=== สตูดิโออัลบั้ม ===
2004: JoJo
2006: The High Road
2016: Mad Love
2020: Good To Know
== แหล่งข้อมูลอื่น ==
เว็บไซต์อย่างเป็นทางการ
โจโจที่มายสเปซ
นักร้องอเมริกัน
นักแสดงอเมริกัน
นักร้องเด็กชาวอเมริกัน
บุคคลจากรัฐเวอร์มอนต์
โรงเรียนบ้านดอน (ศรีเสริมกสิกร)

ประวัติโรงเรียน
เมื่อ พ.ศ. 2445 เจ้าอาวาสวัดหัวเวียงใต้ ชื่อพระภิกษุวุฒิสอนได้สร้างอาคารเล็ก ๆ ขึ้นที่ถนนสุมนเทวราช ด้านล่างติดสะพานดินด้านใต้ ซึ่งอยู่หน้าวัดหัวเวียงใต้ในปัจจุบันนี้  แล้วตั้งชื่อโรงเรียนนี้ว่า “วุฒิสอนวิทยา”  อยู่ในอุปถัมภ์ของเจ้าอาวาสองค์นี้ตลอดมา  พระครูธรรมรักษ์ญาณโพธิ์ เป็นครูใหญ่ได้รับนิตยภัตเดือนละ 30 บาท สามเณรบุญศรี  ชัยวุฒิเป็นครูรอง  ได้รับนิตยภัตเดือนละเท่าไหร่ไม่ปรากฏ  นักเรียนมีแต่เพศชายมีทั้งภิกษุสามเณรประมาณ 50 คน
ต่อมาประมาณพ.ศ. 2455  ไม่มีครูและผู้อุปถัมภ์โรงเรียนก็ชำรุดทรุดโทรมเจ้าอาวาสองค์ใหม่ชื่อพระกรรณิการ์กับกำนันชื่อขุนวิสุทธิธาดา ได้ร่วมกันสร้างอาคารเรียนใหม่โดยย้ายไปทางทิศด้านเหนือข้างสะพานดินติดถนนสุมนเทวราชหน้าวัดเดิม  แล้วตั้งชื่อโรงเรียนใหม่ว่า “กรรณิการ์วิสุทธิ์” สามเณรสังวาลคุณสิทธิ์เป็นครูใหญ่ได้รับเงินเดือนจากศึกษาพลีเดือนละ 3 - 4 บาท
ต่อมาพ.ศ. 2464 รัฐบาลได้ประกาศ พรบ.ประถมศึกษา บังคับทั้งเด็กชายและเด็กหญิงเข้าเรียน  อาคารเรียนจึงคับแคบสถานที่ไม่กว้างขวางจึงย้ายเลื่อนลงมาทางด้านตะวันออก  ตั้งอาคารเรียนติดถนนข้าหลวง หน้าโรงเรียนกสิกรรมคือที่ตั้งโรงเรียนบ้านดอนศรีเสริมกสิกรในปัจจุบันนี้และได้ตั้งชื่อโรงเรียนว่า “วิสุทธิ์ประสิทธิ์ศิลป์”
ต่อมาโรงเรียนวิสุทธิ์ประสิทธิ์ศิลป์ชำรุดจึงย้ายไปรวมกับโรงเรียนกสิกรรมบริเวณโรงเรียนบ้านดอนศรีเสริมกสิกรในปัจจุบันนี้
ต่อมาโรงเรียนกสิกรรมยุบเลิก พระยากรุงศรีสวัสดิ์การ ผู้เป็นเจ้าเมืองได้ตั้งชื่อโรงเรียนใหม่ว่าศรีเสริมกสิกรจนถึงพ.ศ. 2495 กระทรวงศึกษาธิการได้วางระเบียบว่าด้วยการเรียกชื่อโรงเรียนประชาบาลและเทศบาลขึ้น  โดยที่โรงเรียนนี้ตั้งอยู่หมู่บ้านดอนจึงเรียกชื่อโรงเรียนนี้ว่า “โรงเรียนบ้านดอน(ศรีเสริมกสิกร)”  จนถึงปัจจุบันนี้
== อ้างอิง ==
โรงเรียนในจังหวัดน่าน
ถนนเศรษฐกิจ 1

ถนนเศรษฐกิจ 1 (Thanon Setthakit 1) หรือ ทางหลวงแผ่นดินหมายเลข 3091 สายอ้อมน้อย–สมุทรสาคร เป็นถนนแอสฟัลต์คอนกรีตขนาด 4–6 ช่องจราจรไป–กลับ แยกจากถนนเพชรเกษมที่ตำบลอ้อมน้อย อำเภอกระทุ่มแบน จังหวัดสมุทรสาคร แยกไปทางซ้ายที่สามแยกกระทุ่มแบน ผ่านทางต่างระดับกระทุ่มแบน บรรจบกับถนนพุทธสาคร (ทางหลวงแผ่นดินหมายเลข 3651) แยกไปทางขวา เข้าสู่เขตอำเภอเมืองสมุทรสาคร ผ่านทางแยกต่างระดับมหาชัย ตัดกับถนนพระรามที่ 2 (ทางหลวงแผ่นดินหมายเลข 35) สิ้นสุดที่สี่แยกมหาชัย ตำบลมหาชัย อำเภอเมืองสมุทรสาคร รวมระยะทางที่ควบคุมโดยกรมทางหลวง 19.8 กิโลเมตร (ไม่นับรวมทางของเทศบาลนครสมุทรสาคร) ผ่าน 2 อำเภอ คืออำเภอเมืองสมุทรสาคร (ตำบลมหาชัย ตำบลท่าทราย ตำบลนาดี) และอำเภอกระทุ่มแบน (ตำบลคลองมะเดื่อ ตำบลท่าไม้ และตำบลอ้อมน้อย)
ถนนเศรษฐกิจ 1 ตั้งแต่กิโลเมตรที่ 0+000 ถึงกิโลเมตรที่ 19+851 ปัจจุบันอยู่ในความควบคุมของหมวดทางหลวงเศรษฐกิจ แขวงทางหลวงสมุทรสาคร กรมทางหลวง
== การใช้เส้นทาง ==
ถนนเศรษฐกิจ 1 เป็นเส้นทางเชื่อมต่อระหว่างถนนพระรามที่ 2 กับถนนเพชรเกษมที่ทางแยกอ้อมน้อย ซึ่งประชาชนในจังหวัดสมุทรสาครนิยมใช้เส้นทางนี้เข้า-ออกกรุงเทพมหานครเป็นหลักในช่วงที่ยังไม่มีถนนพระรามที่ 2 ปัจจุบันการจราจรยังคงหนาแน่น เนื่องจากเป็นถนนที่ตัดผ่านชุมชนและมีโรงงานอุตสาหกรรมจำนวนมากบนเส้นทางดังกล่าว
ปัจจุบันกรมทางหลวงชนบทได้ก่อสร้างถนนพุทธสาคร (ทางหลวงแผ่นดินหมายเลข 3651) เชื่อมต่อถนนเพชรเกษมที่แยกพุทธมณฑล สาย 4 และสะพานข้ามไปยังถนนพุทธมณฑล สาย 4 (ปัจจุบันคือทางแยกสาครเกษม) เชื่อมต่อไปยังถนนบรมราชชนนี (ทางหลวงแผ่นดินหมายเลข 338) ที่ตำบลศาลายา อำเภอพุทธมณฑล จังหวัดนครปฐม รวมระยะทางประมาณ 30 กิโลเมตร
นอกจากนี้ยังมีเส้นทางลัดเชื่อมต่อไปยังถนนเส้นอื่น ๆ อาทิ ถนนเลียบคลองสี่วาพาสวัสดิ์ ถนนเทพกาญจนา แยกไปยังถนนเอกชัย
== ทางแยกที่สำคัญ ==
== สถานที่สำคัญ ==
บิ๊กซี ซูเปอร์เซ็นเตอร์ มหาชัย
เมเจอร์ ซีนีเพล็กซ์  มหาชัย
เทสโก้ โลตัส มหาชัย
เทสโก้ โลตัส กระทุ่มแบน
ห้างศรีงามสรรพสินค้า
โรงพยาบาลมหาชัย
ตลาดกุ้งมหาชัย
วัดคลองครุ
โรงพยาบาลศรีวิชัย 5
สำนักงานเทศบาลตำบลนาดี
วัดบางปิ้ง
หมวดการทางสมุทรสาครที่ 2
ที่ทำการองค์การบริหารส่วนตำบลคลองมะเดื่อ
โรงเรียนบ้านคลองมะเดื่อ
ค่ายกำแพงเพชรอัครโยธิน
โรงเรียนวัดดอนไก่ดี
วัดนางสาว
หมู่บ้านพุทธชาด
== รถประจำทางสายที่ผ่าน ==
รถร่วมบริการ บขส. สาย 402 นครปฐม-สมุทรสาคร ผ่านตลอดถนนเศรษฐกิจ 1
รถประจำทาง ขสมก. สาย 189 กระทุ่มแบน-สนามหลวง ผ่านเฉพาะช่วงทางแยกต่างระดับกระทุ่มแบน จากถนนพุทธสาคร ถึงสามแยกกระทุ่มแบน
รถประจำทาง หมวด 4 สาย 6011 โรงพยาบาลกระทุ่มแบน-หมู่บ้านวรรณวิจิตร ผ่านเฉพาะช่วงสามแยกกระทุ่มแบนถึงแยกอ้อมน้อย
รถประจำทาง หมวด 4 สาย 6033 (วงกลม) โรงพยาบาลกระทุ่มแบน-อ้อมน้อย-ถนนพุทธสาคร ผ่านเฉพาะช่วงแยกอ้อมน้อยถึงทางแยกต่างระดับกระทุ่มแบน
รถประจำทาง หมวด 4 สาย 6034 กระทุ่มแบน-สมุทรสาคร ผ่านเฉพาะช่วงสามแยกกระทุ่มแบนตลอดถึงต่อเข้าเขตเทศบาลนครสมุทรสาคร
รถประจำทาง หมวด 4 สาย 6108 กระทุ่มแบน-โรงงานสุรากระทิงแดง ผ่านเฉพาะช่วงสามแยกกระทุ่มแบนถึงสุดสายทางหน้าโรงงานสุรากระทิงแดง กม.12 (มีรถวิ่งจำนวนน้อย)
รถประจำทาง หมวด 4 สาย 8275 กระทุ่มแบน-วัดหนองแขม ผ่านเฉพาะช่วงสามแยกกระทุ่มแบนถึงทางแยกต่างระดับกระทุ่มแบน
3091
4-3091
เศรษฐกิจ 1